text: Motorola edge 30 е тънък и мощен смартфон със 144-херцов екран | Today Tech
  Motorola edge 30 е тънък и мощен смартфон със 144-херцов екран
  април 27, 2022 април 27, 2022 Pavlin Lukanov 0 Comment Motorola, Смартфони
  Motorola представи още едно попълнение в серията смартфони edge 30, като става дума за едноименния модел. Според компанията това е и най-тънкият 5G смартфон пускан досега.
  edge 30 залага на AMOLED екран с диагонал 6.5 инча, резолюция Full HD+, впечатляваща честота на опресняване до 144 херца, 100% покритие на цветовата гама DCI P3, HDR10+ и 10-битов цвят. Има и режим за висока яркост, а 32-мегапикселовата селфи камера е в отвор. Налично е защитно покритие Gorilla Glass 5.
  Телефонът залага на чипсет Snapdragon 778G+ 5G, който се произвежда по 6-нанометров процес, в комбинация с 8GB RAM и 128/256GB памет за файлове. Това би трябвало да осигури доста добра гейминг производителност.
  Батерията е с капацитет 4020 mAh и се поддържа технология за бързо зареждане 33W TurboPower с включения в комплекта адаптер. Това позволява зареждането до 50% за 19 минути и 55 минути за цялостно зареждане.
  Основната камера е тройна и включва 50MP сензор с оптична система за стабилизация, 50MP с ултраширокоъгълен обектив и макро снимки, както и 2MP за боке ефекти.
  В софтуерно отношение е използвана близка до стоковата версия на Android 12, като са предвидени 2 години обновления на операционната система и 3 по отношение на сигурността. Добавени са софтуерни функционалности като Snapdragon elite gaming, ready for и системата за защита ThinkShield.
  Налични са стерео високоговорители с технология Dolby Atmos. Моделът ще се предлага в сив, зелен и сребрист цвят, като покритието на гърба е стъклено, а страничната рамка, пластмасова. В комплект с него идва и защитен кейс. Цената на устройството със 128GB памет за файлове е 450 евро, а за 256GB е 500 евро.